text: Saltskib vækker glæde
  23 januar 2011 kl. 13.34
  70.000 tons salt landet i Fredericia.
  Efterspørgslen efter vejsalt er i år helt enorm. Europa svømmer i sne, og i Danmark er kommunerne løbet tør - eller er ved det - for vejsalt.
  Derfor er der lettelse i kommunernes vejafdelinger over, at et kæmpe saltskib i morges begyndte at losse salt.
  Det er det største saltskib, der nogensinde er kommet til Danmark.
  70.000 tons salt har det med i bugen.
  Det har været 35 døgn undervejs. Det kommer fra Australien.
  De vanlige saltlagre i Middelhavsområdet er nemlig løbet tør.
  